Com està la flota de blindats mitjans sobre rodes?
El govern de Pedro Sánchez, malgrat estar en funcions, ha aprovat una inversió de 2.083,2 milions d'euros en l'exèrcit espanyol. Tal com va anunciar ahir la portaveu de l'executiu, Isabel Celaá, després del Consell de Ministres, el govern ha autoritzat un contracte de subministrament de fabricació de vehicles de combat sobre rodes 8×8 per a substituir la flota de blindats mitjans sobre rodes (BMR), que ha quedat obsoleta. El contracte implica adquirir 346 blindats per 2.083,2 milions d'euros fins al 2030. El govern espanyol preveu d'invertir 2.000 milions d'euros en aquest contracte, que hauria de generar 650 llocs de feina directes. La substitució d'aquests vehicles ja estava prevista des del 2015 i el ministeri de Defensa espanyol considera que aquests nous tancs són claus en la nova estructura orgànica de l'Exèrcit de Terra. No és la primera vegada que el govern espanyol proposa una inversió milionària en Defensa.
obsoleta